b'\n_START_ARTICLE_\nNogomet\n_START_PARAGRAPH_\nNogomet je mo\xc5\xa1tvena igra z \xc5\xbeogo in eden najbolj priljubljenih \xc5\xa1portov na svetu. Zato mu pravijo tudi \xc2\xbbnajbolj priljubljena postranska stvar na svetu\xc2\xab_NEWLINE_Znanih je ve\xc4\x8d zvrsti nogometa. Ta \xc4\x8dlanek obravnava najbolj priljubljenega, ki ga igrajo tudi pri nas in mu v angle\xc5\xa1ko govore\xc4\x8dih de\xc5\xbeelah z izjemo Britanskega oto\xc4\x8dja pravijo soccer. V Severni Ameriki je priljubljen ameri\xc5\xa1ki nogomet, v Avstraliji pa avstralski nogomet, nobeden izmed njiju ni posebno podoben na\xc5\xa1emu. Poleg tega poznamo tudi nogomet na pla\xc5\xbei in mali nogomet (tudi futsal).\n_START_SECTION_\nSodniki\n_START_PARAGRAPH_\nTekme so dolgo sodili po trije sodniki, pred nekaj leti so uvedli \xc5\xa1e \xc4\x8detrtega. Dolgo so bili skoraj brez izjeme oble\xc4\x8deni v obla\xc4\x8dila \xc4\x8drne barve (od tod pogovorni izraz \xc2\xbbmo\xc5\xbeje v \xc4\x8drnem\xc2\xab), pred leti pa so se za\xc4\x8deli obla\xc4\x8diti tudi v obla\xc4\x8dila razli\xc4\x8dnih barv, ki so morala biti druge barve, kot dresi igralcev in tudi vidna (fluorescentno rumena). _NEWLINE_Sodnik zagotavlja mirno in spo\xc5\xa1tljivo tekmo in je vir samodiscipline komuniciranja. Njegova ocena je klju\xc4\x8dna pri oceni trave, vremena in igre in lahko odlo\xc4\x8di kadarkoli o prekinitvi tekme, ker bi lahko \xc5\xa1kodovala igralcem, ekipi ali igri.\n_START_SECTION_\nIgralci\n_START_PARAGRAPH_\nMo\xc5\xa1tvo sestavlja 11 igralcev. Eden izmed njih je vratar, njegova oprema se mora razlikovati od opreme soigralcev. Ostali igralci se delijo na obrambne igralce, igralce sredine in napadalce. Ta delitev je neuradna in se nana\xc5\xa1a na \xc2\xbbusmeritev\xc2\xab\xc2\xa0posameznih igralcev, za samo igro pa je popolnoma nepomembna, saj npr. ob prekinitvah, ko se pri\xc4\x8dakuje podajo v kazenski prostor, ve\xc4\x8dkrat prisko\xc4\x8dijo napadalcem na pomo\xc4\x8d tudi obrambni igralci, ki so praviloma vi\xc5\xa1ji od hitrih napadalcev. Poleg tega se lahko igralcem med igro spremeni njihova vloga, \xc4\x8de to zahteva sprememba taktike. Takti\xc4\x8dno postavitev opi\xc5\xa1emo s tremi \xc5\xa1tevilkami, katerih vsota je 10. Postavitev 3 - 5 - 2 tako pomeni, da so po trenerjevi zamisli trije igralci v obrambni vrsti, pet jih povezuje igro na sredini igri\xc5\xa1\xc4\x8da, dva pa sta napadalca.\n_START_SECTION_\nKodeks\n_START_PARAGRAPH_\nIgralci in vsi vpleteni v igro ka\xc5\xbeejo \xc5\xbeeljo po pravi\xc4\x8dnosti in spo\xc5\xa1tljivosti in ohranjajo ugled igre. Vsem zagotavljajo zasebnost, dostojanstvo in osebne pravice za vsako \xc4\x8dlove\xc5\xa1ko bitje. Ne tolerirajo diskriminacije na ra\xc4\x8dun starosti, rase, spolne naravnanosti, politi\xc4\x8dnega prepri\xc4\x8danja, osebnega videza, verskega prepri\xc4\x8danja, spola, narodnosti ali drugega kriterija. Vsem se omogo\xc4\x8di po\xc5\xa1tena igra in uporaba zakonov in norm. Prizadevamo si za svet brez drog in dopinga. Prizadevamo si proti korupciji in podkupovanju, ne \xc5\xbeelimo pose\xc4\x8di v rezultate zaradi stav, stavnic ali biti vpleteni v posle povezane s stavnicami, ki so vpletene v nogomet. Prizadevamo si, da ne povzro\xc4\x8damo dvomljive posege v interes igre in si prizadevamo uresni\xc4\x8devati interese FIFE. Smo socialno in okoljsko zavedni._NEWLINE_Prepovedan polo\xc5\xbeaj_NEWLINE_Igralec se znajde v prepovedanem polo\xc5\xbeaju, ko stoji za tremi obrambnimi igralci nasprotnega mo\xc5\xa1tva. Polo\xc5\xbeaj igralca se dolo\xc4\x8di ko ta \xc5\xbeogo sprejme. Za dolo\xc4\x8danje prepovedanih polo\xc5\xbeajev imamo 5. sodnika ob igri\xc5\xa1\xc4\x8du, ki po mikrofonu signalizira glavnemu sodniku.\n_START_SECTION_\nTekmovanja\n_START_PARAGRAPH_\nNajve\xc4\x8dje in najbolj odmevno tekmovanje v nogometu je svetovno prvenstvo v nogometu, ki se odvija na 4 leta razmika. Regije imajo tudi svoja regijska prvenstva kot tudi klubska prvenstva. Nogometni klub praviloma tekmuje v ligi, kot jo organizira nacionalna nogometna zveza. Zgodovinsko so se razvila pokalna in liga\xc5\xa1ka tekmovanja. Pokalno tekmovanje zahteva prijave klubov, ki potem tekmujejo v ve\xc4\x8d krogih, kjer pora\xc5\xbeenec izpade s tekmovanja. Liga\xc5\xa1ka tekmovanja zbirajo rezultate klubov iz mnogih sre\xc4\x8danj (ekipe se praviloma sre\xc4\x8dajo dvakrat), zmagovalec pa je dobitnik najve\xc4\x8djega zbira to\xc4\x8dk. Najve\xc4\x8dje klubsko tekmovanje na svetu organizira UEFA in se imenuje Liga prvakov._NEWLINE_FIFA kot najve\xc4\x8dja svetovna organizacija to\xc4\x8dkuje in vrednoti kvaliteto dr\xc5\xbeavnih reprezentanc glede na zadnje in celoletne rezultate. Nogomet je olimpijska disciplina, kjer se udele\xc5\xbeijo tekmovanja reprezentance igralcev mlaj\xc5\xa1ih od 21 let.'